CELEX: 62014TN0826
Language: et
Date: 2014-12-23 00:00:00
Title: Kohtuasi T-826/14: 23. detsembril 2014 esitatud hagi – Hispaania versus komisjon

23.2.2015   
            
            
               ET
            
            
               Euroopa Liidu Teataja
            
            
               C 65/47
            
         23. detsembril 2014 esitatud hagi – Hispaania versus komisjon
   (Kohtuasi T-826/14)
   (2015/C 065/63)
   Kohtumenetluse keel: hispaania
   
      Pooled
   
   
      Hageja: Hispaania Kuningriik (esindaja: Abogado del Estado M. Sampol Pucurull)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada vaidlustatud otsus;
            
         
               —
            
            
               teise võimalusena tühistada vaidlustatud otsuse artikkel 4;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi on esitatud komisjoni 15. oktoobri 2014. aasta otsuse peale (SA.35550 (2013/C) (ex 2013/NN)) firmaväärtuse amortiseerimise kohta välismaises äriühingus osaluse omandamisel.
   Hagi põhjenduseks esitab hageja neli väidet.
   
               1.
            
            
               Esimene väide, et rikutud on ELTL artikli 108 lõiget 2 koostoimes nõukogu 22. märtsi 1999. aasta määruse (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (EÜT L 83, lk 1; ELT eriväljaanne 08/01, lk 339), artikliga 13 ning ELTL artiklit 296, kuna vaidlustatud otsus on õigusakt, millel vormiliselt puudub põhjendus ja see ei sisalda meetme analüüsi vastavalt Üldkohtu 7. novembri 2014. aasta otsustele (kohtuasjad T-219/10 ja T-399/11).
            
         
               2.
            
            
               Teine väide, et rikutud on ELTL artikli 107 lõiget 1, sest vaidlusalune kord on üldise ja mittevalikulise laadiga meede.
            
         
               3.
            
            
               Kolmas väide, et puudub uus abi ja rikutud on vastavalt määruse nr 659/1999 artikli 13.
            
         
               4.
            
            
               Neljas väide, et rikutud on õiguskindluse ja õiguspärase ootuse põhimõtteid koostoimes määruse nr 659/1999 artikliga 14 ja seoses väidetega, mille komisjon on ise kahes varasemas otsuses esitanud.